Feltételes szabadlábra helyezését kérte Eva Rezešová, a budapesti bíróság pedig helybenhagyta a kérelmét, írja a Blikk. Az ítélet alapján a 2012-ben négy ember haláláért felelős szlovák nő még idén szabadulhat.

A szlovák milliomosnő még 2012-ben rohant bele egy előtte haladó Fiat Puntóba 165 km/órás sebességgel az M3-as autópályán. A Fiat teljesen kiégett, a négy utas közül hárman a helyszínen, egy ember pedig a kórházban vesztette életét.

A nőt végül kilenc év börtönre ítélték, ahol a hírek szerint példás rabként viselkedett, megtanult magyarul, varrni járt és senkivel nem volt konfliktusa. Éppen ezért a jó magaviselete miatt kilenc helyett hat év után szabadulhat.

Alább, a Facebook-poszt alatt kommentelheti a cikkünket.